বিগ বস ১৮

বিগ বস ১৮ (এছাড়াও বিগ বস: টাইম কা তাণ্ডব নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের অষ্টাদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৪ সালের ৬ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৫ সালের ১৯শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম জিওসিনেমায় সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২৩ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা করণ বীর মেহরা জয়লাভ করেছেন, অন্যদিকে ভিভিয়ন ডীসেনা প্রথম রানার-আপ হয়েছেন। এছাড়াও রজত দালাল, অবিনাশ মিশ্র, চুম দারাং এবং ইশা সিং ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী করণ বীর মেহরা

 স্থান  বাসিন্দা  পেশা      অবস্থা  ১  করণ বীর মেহরা  অভিনেতা  দিন ১  দিন ১০৫   ২  ভিভিয়ন ডীসেনা  অভিনেতা  দিন ১  দিন ১০৫   ৩  রজত দালাল  ভারোত্তোলক  দিন ১  দিন ১০৫   ৪  অবিনাশ মিশ্র  অভিনেতা  দিন ১  দিন ১০৫   ৫  চুম দারাং  মডেল ও অভিনেত্রী  দিন ১  দিন ১০৫   ৬  ইশা সিং  অভিনেত্রী  দিন ১  দিন ১০৫   ৭  শিল্পা শিরোদকর  অভিনেত্রী  দিন ১  দিন ১০২   ৮  চাহত পান্ডে  অভিনেত্রী  দিন ১  দিন ৯৮   ৯  শ্রুতিকা অর্জুন  অভিনেত্রী  দিন ১  দিন ৯৬   ১০  কাশিশ কাপুর  টেলিভিশন অনুষ্ঠানের প্রতিযোগী  দিন ২৯  দিন ৯১   ১১  সারা আরফিন খান  অভিনেত্রী  দিন ১  দিন ৮৩   ১২  ইডিন রোজ  মডেল ও অভিনেত্রী  দিন ৪৪  দিন ৭৭   ১৩  যামিনী মালহোত্রা  দন্তচিকিৎসক ও অভিনেত্রী  দিন ৪৪  দিন ৭৭   ১৪  দিগ্বিজয় সিং রাঠি  টেলিভিশন অনুষ্ঠানের প্রতিযোগী  দিন ২৯  দিন ৭৬   ১৫  তাজিন্দ্র বাজ্ঞা  রাজনীতিবিদ  দিন ১  দিন ৭০   ১৬  অদিতি মিস্ট্রি  মডেল  দিন ৪৪  দিন ৫৬   ১৭  অ্যালিস কৌশিক  অভিনেত্রী  দিন ১  দিন ৪৯   ১৮  আরফিন খান  জীবন প্রশিক্ষক  দিন ১  দিন ৩৫   ১৯  শেহজাদা ধামি  অভিনেতা  দিন ১  দিন ২৯   ২০  নায়রা বন্দ্যোপাধ্যায়  অভিনেত্রী  দিন ১  দিন ২১   ২১  মুসকান বামনে  অভিনেত্রী  দিন ১  দিন ২০   ২২  হেমা শর্মা  অভিনেত্রী  দিন ১  দিন ১৪   ২৩  গুণরত্ন সাদাভার্তে  উকিল  দিন ১  দিন ১০  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান